Greek Legal Document

Category: 136

Content:
18. ΝΟΜΟΣ υπ’ αριθ. 1769 της 2/11 Σεπτ. 1944 Περί διατάξεών τινων φορολογίας δημοσίων Θεαμάτων και Λαχείων. Άρθρ.1.-1.Αι διατάξεις των εδαφ. γ΄ και του άρθρ. 10 του υπ’ αριθ. 160/1943 Νόμου, περί επιβολής προσθέτου τέλους επί των εισιτηρίων των Θεαμάτων Θεσσαλονίκης υπέρ του Κρατικού Θεάτρου Θεσσαλονίκης, καταργούνται. 2.Κυρούται η υπ’ αριθ. Μ. 8351της 24 Ιουλ. 1944 διαταγή του Υπουργού των Οικονομικών περί μη προκαταβολής του φόρου δημοσίων θεαμάτων επί των σφραγιζομένων εισιτηρίων του Κρατικού Θεάτρου Θεσ/νικης και των υπό της Κεντρικής Επιτροπής Περιθάλψεως παθόντων Μακεδονίας διδομένων συναυλιών, αλλά συμψηφισμού τούτου εις το τέλος εκάστου μηνός εκ παρασχεθησομένης εις τ’ ανωτέρω εκτάκτου ενισχύσεως. 3.Κυρουνται αι υπ’ αριθ. Π. 2566 και Π. 7974 του έτους 1944 διαταγαί του Υπουργού των Οικονομικών περί απαλλαγής από του φόρου δημοσίων θεαμάτων παραστάσεων δια προβολής μορφωτικών ταινιών χάριν των μαθητών ως και η υπ’ αριθ. Α. 15784 του 1944 ομοία περί απαλλαγής από του φόρου δημοσίων θεαμάτων παραστάσεως ωργανωθείσης παρά του Γερμανικού Ραδιοσταθμού Αθηνών. Άρθρ.2.-(Προστίθεται διάταξις εις την παρ. 1 άρθρ. 2 Ν. 1431/1944, τ.4). Άρθρ.3.-(Αναφέρεται εις το άρθρ. 48 Ν.Δ. 1642/1942, 28.Ωα). Άρθρ.4.-(Αναφέρεται εις την είσπραξιν των καταργηθέντων ήδη προσθέτων τελών επί των δημοσίων θεαμάτων). Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως.